Publication: Magyar Közlöny
Issue: MK-1999-6 (Year: 1999, Number: 6)
Era: 1990-2004
Section: a 11/1999. (I. 29.) FVM rendelethez
Paragraph Index: 38

2. a) A Nagyváthy János-díj a gyakorlati oktatás terén végzett kiemelkedő szakmai tevékenység elismeréséül, pedagógusnap alkalmából — évente összesen 6 díj (gazdálkodó szervezeteknek, illetve oktatási intézményeknek 2, személyeknek 4) — adományozható: — annak a tangazdaságnak, tanüzemnek, termelő üzemnek, gyakorló és bemutató gazdaságnak, élelmiszeripari társaságnak, magántermelőnek, valamint oktatási intézménynek, amely a gyakorlati oktatáshoz legalább 10 év óta korszerű feltételeket biztosít, és a termelés (oktatás) kiemelten magas színvonalú; — annak a személynek, aki legalább 5 éve kiemelkedő munkát végez a gyakorlati oktatás fejlesztéséért; — annak a pedagógusnak, üzemi gyakorló szakembernek, magánvállalkozónak, aki legalább 5 éve kiemelkedő munkát végez a gyakorlati oktatás területén, tanítványainak gyakorlati ismerete, készsége átlagon felüli. A díjjal emlékplakett, az adományozást igazoló okirat és jutalom jár. (A gazdálkodó szervezet, illetve oktatási intézmény a díjat személyi jutalmazásra is felhasználhatja.)

Source: https://magyarkozlony.hu/hivatalos-lapok/60c3bf97f442f5cf160df2560ac28d78ed2e0d39/dokumentumok/78a2568d31499cc4597d7dc1d739ff068d71e1bf/letoltes